**Δελτίο Τύπου:**

 **«Κυκλική Οικονομία και πράσινη μετάβαση στο Αιγαίο»**

Τη **Δευτέρα**, **6 Ιουνίου 2022, ώρα 09.00** ξεκινά η εκδήλωση με θέμα **«Κυκλική Οικονομία και πράσινη μετάβαση στο Αιγαίο»**,  **στη Γενική Γραμματεία Αιγαίου και Νησιωτικής Πολιτικής,** στο πλαίσιο υλοποίησης του έργου «Κέντρο Βιώσιμης και Κυκλικής Βιοικονομίας» (<https://bioeconomy.aegean.gr/>). Στόχος είναι η ενημέρωση του τοπικού οικοσυστήματος για τις δράσεις του Κέντρου στην προσπάθειά του να ενισχύσει την υιοθέτηση της Βιοοικονομίας και της Κυκλικής Οικονομίας από τους επιχειρηματικούς φορείς στις Περιφέρειες του Βορείου και του Νότιου Αιγαίου. Οι εργασίες θα συνεχιστούν και την Τρίτη, **7 Ιουνιου 2022, ώρα 10.00 στο Τμήμα Περιβάλλοντος του Πανεπιστημίου Αιγαίου** όπου θα συζητηθούν οι προκλήσεις και οι προοπτικές της Βιοοικονομίας και Κυκλικής Οικονομίας και θα παρουσιαστούν πειράματα και τεχνολογιες από τα συνεργαζομένα εργαστήρια του Κέντρου Βιώσιμης και Κυκλικής Βιοοικονομίας.

Το «Κέντρο Βιώσιμης και Κυκλικής Βιοικονομίας» συντονίζεται από το Εργαστήριο Διαχείρισης Αποβλήτων και τον Αναπληρωτή Καθηγητή Δημήτρη-Φραγκίσκο Λέκκα και στοχεύει στην υποστήριξη της πράσινης μετάβασης των νησιωτικών περιφερειών του Βορείου και Νοτίου Αιγαίου.

Θα υπάρχει και η δυνατότητα παρακολούθησης από απόσταση μέσω zoom.

Για **δωρεάν εγγραφή** στην εκδήλωση ακολουθήστε το σύνδεσμο [εδώ](https://bioeconomy.aegean.gr/e/kikliki-ikonomia-kai-prasini-metavasi-sto-aigaio/register)

Για το **πρόγραμμα της εκδήλωσης** ακολουθήστε το σύνδεσμο [εδώ](https://bioeconomy.aegean.gr/e/kikliki-ikonomia-kai-prasini-metavasi-sto-aigaio?room_id=2)